als_Latn dik_Latn sag_Latn
Një mësuese e cila vuante nga obeziteti, ka ndarë me të gjithë historinë se si humbi gjysmën e peshës trupore pas një mesazhi fatal që mori nga i shoqi. Jennifer Velardi, një 33 vjeçare nga Kandaja kishte gjetur ngushëllim te ushqimi pasi mamaja e saj vrau veten. Teksa pesha trupore po i dilte jashtë kontrollit, edhe martesa e saj u shkatërrua. Fundi i martesës erdhi pa paralajmërim, vetëm me një mesazh ku bashkëshorti i shkruajti me e-mail se nuk do të kthehej me kurrë në shtëpi.
“Ishte si një shpullë në fytyrë për mua, e cila më zgjoi nga koma në të cilën kisha rënë pas vdekjes së mamasë time” – është shprehur 31 vjeçarja.
Por kështu ajo mori edhe vendimin drastik për jetën e saj, të ndryshonte stilin e jetesës. Kështu ajo shkoi te një dietolog dhe me ndihmën e tij dhe ushtrimeve intensive arriti të kthehej në formën e duhur duke humbur kështu gjysmën e peshës së saj.
“Doja të humbisja peshë, dhe isha e lodhur duke pritur për një hero i cili do të më shpëtonte.” – tha ajo.
Që e vogël, Jennifer kishte gjetur ngushëllim te ushqimi për të gjithë problemet e saj, dhe kështu ju kthye në ves dhe ky ves e ktheu në obeze.
Ajo rrëfen se kulmi i peshës së saj arriti pas vdekjes së mamasë, e cila e la të shkatërruar. Depresioni dhe ankthi konvertoheshin në sasi të mëdha ushqimi, dhe pesha ishte jashtë kontrollit. Kjo bëri që edhe marrëdhënia me bashkëshortin të bëhej si mos më keq.
Por në 2014, kur burri i saj shkoi për pushime të familjarët e tij, teksa ajo e priste në aeroport mori mesazhin fatal, ku ai i shkruante se nuk do të kthehej më në shtëpi. Aty filloi të kujdeses seriozisht për veten, duke hequr dorë nga ushqimi i shpejtë dhe kalorik, dhe duke u ushtruar në mënyrë intensive. Tani ajo peshon 2 herë më pak dhe përveç se ndihet më mirë nga ana shëndetësore, kjo i ka rritur edhe vetëvlerësimin.
als_Latn als_Latn als_Latn als_Latn als_Latn als_Latn als_Latn